**Turu-uuring glükoosi määramise süsteemidele, millised võimaldavad mh määrata ketoone**

**1. Turu-uuringu eesmärk**

 Aktsiaselts Rakvere Haigla (edaspidi ka hankija) on ette valmistamas riigihanget, millise tulemusena soovitakse hankida haiglas kasutamiseks uued glükoosi määramise süsteemid (glükomeetrid koos test-ribadega jne), millised võimaldaksid mh määrata ketoone. Turu-uuring korraldatakse riigihangete seaduse § 10 alusel turul valitseva hetkeolukorra ja erinevate tootjate poolt pakutavate lahenduste kaardistamiseks, võimaldamaks hankijal tuvastada hankija vajadusi parimal viisil täitvate tehnoloogiliste lahenduste olemasolu, hinnata pakutava tehnoloogia võimalusi, tutvuda töömeetoditega, selgitamaks välja hankija praktilistele vajadustele vastava tehnoloogilise võimekuse olemasolu hankija patsientidele kvaliteetse ja maksimaalselt ohutu tervishoiuteenuse pakkumiseks nagu ka hankija töökeskkonnaga sobivate ja kasutajasõbralikemate lahenduste leidmiseks.

 Eeltoodust tulenevalt kutsub hankija käesolevast turu-uuringu osalemise ettepanekust tulenevaid baasnõudeid täitvaid lahendusi müüvaid või tootvaid isikuid ning võimalikke pakkujaid üles turu-uuringus osalema. Turu-uuringus osalemine on vabatahtlik ja selles osalemisega kaasnevaid mistahes kulusid hankija osalejale ei hüvita. Turu-uuringu tulemusena võimalike hankija vajadusi täitvate, sh majanduslikult otstarbekate, lahenduste olemasolu selgumisel korraldab hankija riigihanke, millise tulemusena sõlmitakse eduka pakkujaga hankeleping. Turu-uuringu käigus ega selle tulemusena hankija endale mistahes siduvaid kohustusi ei võta.

**2. Osalemise tingimused**

Turu-uuringus osalejatel palutakse esitada hankijale turul pakutavate lahenduste infomaterjalid/brožüürid, totoekirjeldused ja olemasolul lahendust tutvustava veebilehekülje andmed, võimalusel koos lahenduste (seadmed, kontrollid, kontrollribad, hooldusvajadus jne) orienteeruva hinnainfoga.

Turu-uuringus osalemise sooviavaldused koos kontaktandmete ja teiste käesolevas turu-uuringus osalemise üleskutses märgitud andmetega palume saata esimesel võimalusel kuid seejuures **hiljemalt 04. aprilliks 2024.a** (k.a) Aktsiaselts Rakvere Haigla labori juhatajale dr K.Tuttelberg aadressil Katrin.Tuttelberg@rh.ee (koopiana haigla@rh.ee).

28.03.2024

Aktsiaselts Rakvere Haigla